text: Engelsk affald skaber flueplage i Horsens
  22 august 2015 kl. 09.23
  Havnen i Horsens er plaget af fluer. Byen plaget af lugt. Det kommer fra affald, der er opbevaret i på Sydhavnens område
  
  Stanken er ikke til at tage fejl af. Den er så gennemtrængende, at den nu kan lugtes helt oppe i midtbyen.
  Affaldet er industriaffald fra England. Det må maksimalt indeholde 5% organisk materiale.
  Ballerne med affald er gået i stykker, så fluerne kan frit flyve ind og ud.
  Claus Bundgaard fra Bechgruppen, der transporterer og opbevarer affaldet fortæller lørdag til TV SYD:
  - Vi er da rigtigt kede af, at der er nogen der bliver generet af fluerne. Det er en uheldig kombination af, at varmen er kommet lidt sent, og affaldet der ligger lidt længere end normalt. Om sommeren bliver der ikke brændt så meget af som om vinteren.
  - Vi forventer at problemet løser sig i løbet af 3-4 uger. Så er affaldet flyttet til Skanderborg.
  Her bliver det brugt - brændt af - i kraftvarmeværket, der for tiden ikke har brug for affaldet, da vi har sommertemperaturer og dermed mindre behov for varme.
  - På mandag går vi i gang med at sprøjte for fluer og dække det til med presenninger, siger Claus Bundgaard til TV SYD.
  Hør Villy Erichsen, der benytter sig af området, fortælle, hvad problemet er (Varighed: 00:30).
  